Sag om forældremyndighed
Ret: Retten i Esbjerg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I ESBJERG
DOM

afsagt den 8. december 2021

Denne sag er behandlet for lukkede døre

Sag BS-18667/2021-ESB

Far
(beskikket advokat Søren Chr. Dueholm)

mod

Mor
(beskikket advokat Signe Worsøe Horstmann)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 12. maj 2021.

Far har fremsat påstand om, at han skal have del i forældre-myndighed over Barn,
Født 2014, således at parterne har fælles forældremyndighed.

Mor har fremsat påstand om frifindelse.

Oplysningerne i sagen

Dommen indeholder ikke en fuldstændig sagsfremstilling, jf. retsplejelovens §
218 a, idet referat af sagens dokumenter er udeladt.



/

2

Familieretshuset har ved fremsendelse af sagen oplyst, at Mor har
forældremyndigheden alene i henhold til lov.

Far har forklaret, at han ikke var en del af Barns liv fra starten. Hen over
sommeren 2018 blev han det. Han mødte efter aftale med Mor Barn og Mor tæt
på deres bopæl og uden, at Barn fik at vide, hvem han var. Noget senere på
sommeren begyndte han at komme i deres hjem. Det var for at lære Barn at kende
og omvendt. Barn fik senere at vide, hvem han var. Barn reagerede ved at blive
rigtig glad. Hun strålede og hoppede ham om halsen. Han havde både Barn og
Person, som også bor ved Mor, med da han hentede sin bil. Barn spurgte ham, om
hun måtte kalde ham far og for-tælle i børnehaven, at hun nu havde en far. Han
sagde, at hun selvfølgelig måtte det.

Både Mor og han gik på sommerferie, og der skete ikke mere udover, at de havde
en plan om, at de skulle på sommerferie sammen. De kunne sagtens snakke
sammen. Da han kom hjem fra ferie, skrev han til Mor, om de skulle gøre noget,
men han hørte ikke rigtig fra hende. Han hørte i løbet af den næste uge fra en af
Mors veninder, at Barn var hos hende, og at han var velkommen der, hvis han
ville se Barn. Han svarede, at det skulle cleares med Mor. Veninden svarede et
par dage efter, at det var ok. Han skrev også selv til Mor, som svarede, at det var
ok. Han tog til By, hvor han havde nogle gode timer med Barn. Han tog senere
igen til By, idet han sagde til veninden, at de skulle være sikre på, at det var ok
for Mor. Ve-ninden skrev senere tilbage, at det var ok, og at han bare kunne
komme. Han fandt efterfølgende ud af, at veninden kun havde fået accept på
første gang.

Han havde kontakt med Barn i juli og vist også i august 2018. Han mistede
herefter kontakten i en periode. De startede op på optrappende samvær i ja-nuar,
med en time eller to timer om søndagen. Det foregik i Mors hjem.
Kommunikationen mellem Mor og han var der, men var der alligevel ikke. Han
kunne føle, at han ikke var velkommen i hjemmet. Han blev ikke værdiget et blik,
og der blev ikke sagt goddag eller farvel.

Det foregik sådan over en årrække.

Der var tre møder i Familieretshuset, hvor det 3. møde endte med et fast samvær
fra fredag til søndag. Familieretshuset fastsatte samværet.

Det er rigtigt, at der har været flere retsmøder i forbindelse med samværet.

Hvis han synes, at han har oplysninger af relevans vedr. Barn, skriver han til Mor.
Men det er en envejskommunikation, medmindre det er noget,



/

3

Mor kan bruge til noget. Det er lidt øv, idet de er pålagt i Familieretshu-set at få
en bedre kommunikation.

De første par gange efter møderne i Familieretshuset mødte han en Barn, som
strålede. Mor var også anderledes.

Han havde Barn i weekenden. Mor og han snakkede da om julegave. Han spurgte
Barn, hvad hun ønskede sig i julegave. Barn sagde, at hun øn-skede sig
barbieting. Han skrev til Mor, om det var ok. Mor sva-rede, at det var en god ide.
Mor spurgte, om det måske kunne være i begge hjem. De var altså i dialog. Han
skrev senere en sms til Mor. Han er, selvom han var blevet lovet det i
Familieretshuset, begyndt at blive i tvivl om, om han vil få Barn i julen. Han
tænkte, at han måtte komme med et alter-nativ. Han skrev, om det kunne blive
nogle dage mellem jul og nytår. Mor svarede senere tilbage omkring noget med
afleveringen af Barn, men svarede ikke på det med julesamværet. Sådan er
kommunikationen generelt. Han kan skrive til hende, men hører ikke noget.

I Familieretshuset er de blevet bedt om at blive bedre til at snakke samme, idet
det vil være bedst for Barn. Kommunerne kan tilbyde hjælp til at forbedre
samarbejdet. Han har spurgt Mor, men hun har afvist. Han synes ikke, at han kan
gøre ret meget mere.

Han vil gerne have del i forældremyndigheden af flere årsager. Primært er det for
at kunne følge Barns skolegang, få adgang til Aula, og få en lille smule styr på,
hvor meget Barn er i skole. Barn har en del fravær. Han mangler generelt
informationer om Barn. Skolen vil gerne give ham noget, men de må ikke. Han
vil også gerne være en del af skole-hjem-samtaler. Det er ikke for at kon-trollere
noget, men for også at være en del af Barns skoleliv.

Han er lidt bekymret på Barns vegne. Han får ingen informationer om, hvad der
sker. Det gælder både i forhold til skole og hjemmet.

Han kan forstå, at der for 14 dage siden har været lidt tumult i hjemmet. Han har
hørt, at der fra en tidligere veninde til Mor er lavet en underretning til
kommunen.

Barn har det godt, når hun er hos ham.

Hvis der sker noget, når Barn er hos Mor, vil han gerne vide det.

Hvis han får del i forældremyndigheden, vil han få mulighed for at give Barn et
pas, så han f.eks. kan tage ud at rejse med hende. Det har han undersøgt. Mor skal
selvfølgelig informeres.



/

4

Hvis Mor kom og sagde, at Barn har brug for et pas, vil han ikke sabo-tere det.
Han kan ikke umiddelbart forestille sig situationer, hvor han vil sige nej.

Det er rigtigt, at han i sin ansøgning om forældremyndighed skrev, at de havde et
meget højt konfliktniveau.

Forespurgt om der er ændret noget i den forbindelse, forklarede han, at Mor og
han snakker sammen i forbindelse med afhentning, men det er over-fladisk. Men
det er blevet bedre. Mor var i begyndelsen helt afvisende.

Den 7. januar 2022 er der opfølgningsmøde i Familieretshuset. Han håber da, at
det sidste samvær, ferie- jule- og nytårssamvær, kan komme på plads. Under
sidste møde sagde Mor, at hun ikke skulle have pigerne i julen i år og at der ikke
var noget til hindre for, at han kunne have Barn.

Sagsbehandleren sagde, at deres samarbejde skulle blive bedre, før der kunne
laves feriesamvær,

Foreholdt mødenotat fra 30. juli 2021 forklarede han, at det oplæste var planen.

Forespurgt om det er ført ud i livet, forklarede han, at han de første par gange fik
lidt at vide om, hvad de havde lavet i ferien. Han fortalte tilsvarende. Men det
holdt kun 1 eller 2 gange, hvor Mor fortalte. Han har endnu ikke modtaget en
eneste sms fra Mor om ugen op til hans samvær. Han sy-nes, at han giver
informationer om tiden hos ham. Hvis Mor har været syg, har han dog ikke synes,
at det var på sin plads.

Mor har forklaret, at hun er 39 år. Hun har i alt 5 børn, heraf to
hjemmeboende, Barn og Person.

Far og hun var kærester i ca. ½ år. De boede hver for sig. De var gået fra hinan-
den, da hun blev gravid med Barn. Far var ikke involveret under graviditeten, og
han fik først besked efter, at Barn var født. Han fik at vide, at det var ham, der var
far. Det står i papirerne fra Familieretshuset, at Fars eks. ikke ville have, at Far
havde kontakt. Hun forslog det ikke og Far heller ikke. Der var først kon-takt i
sommeren 2018. Far var da ikke længere sammen med kvinden, som ikke ville
have, at der var kontakt.

Det er rigtigt, at der nogle misforståelser omkring samvær og en veninde, og at
samværet blev optrappet over et par år.



/

5

Der har været retssager, idet de har haft forskellige opfattelser af Barns reak-tion i
forbindelse med samvær.

Der er samvær hver 14. dag, fra fredag efter skole til søndag.

Der er ikke lavet aftaler eller afgørelser omkring feriesamvær. Det opfølgnings-
møde, der var i september, blev aflyst, idet Far ikke dukkede op. Ved første møde
i juni blev det aftalt, at der skulle gå noget tid, før der blev talt ferie-samvær. Hun
synes, at det er en god ide, at det går gennem Familieretshuset.

De er ikke kommet til at kunne bytte eller ændre. De følger slavisk planen.

Far og hun kommunikerer det, de skal. Hun overleverer informationer, når hun
afleverer tasken. Lige nu snakker de ikke ellers.

Hun tror godt, at de kan nå til enighed omkring Corona-vaccination. Hun tror
også godt, at de vil kunne sætte sig og snakke om noget, som er meget vigtigt for
Barn, f.eks. operation.

Hun ved ikke, om de vil kunne snakke om evt. ønske om skoleskift.

Hun har det både og med hensyn til, at Far skal have del i forældremyndighe-den.
Det føltes lidt som overvågning. Der bliver rodet i deres privatliv. Hun bryder sig
ikke om, at han får oplysninger om, hvad der foregår hos hende. Hun tror, at han
vil bruge det dårligt. En grund er også, at Far ikke har været en del af deres liv før
fra 2018.

Barn er fagligt alderssvarende. Hun har lige været til skolehjemsamtale, og der
var ikke noget at sætte en finger på. Skole oplever ingen problemer. Vedrørende
fravær er de på rette vej. Barn har ingen sociale udfordringer.

Barn lider ikke af nogen sygdomme, som kræver behandling.

Hun har stadig den kommunale børn- og ungekonsulent, som hun er blevet til-
budt. De snakker om samarbejdet mellem Far og hende. Hun føler, at hun kan
bruge det til noget. Konsulenten spørger til Barn og hendes weekend hos Far. Der
er ingen tidshorisont på konsulentstøtten.

Hun er bange for, at der kan komme noget, som kan blive brugt imod dem og
hende, hvis Far får del i forældremyndigheden. Det fungerer fint med, at hun har
eneforældremyndigheden og ser ingen grund til at ændre det.

Forespurgt hvad Far kan blive bedre til, forklarede hun, at det med at give op-
lysninger om, hvad han og Barn har lavet. Ofte kommer det fra Barn.



/

6

Deres konfliktniveau er ikke sådan, at det foregår helt oppe under loftet, hvis de
skal tale sammen.

Skolen har henvendt sig til hende, idet Far havde henvendt sig. Skolen under-
søgte det og kom frem til, at de ikke måtte oplyse alt.

Hun vil gerne orientere Far om datoen for åbent hus-arrangementer på skolen, så
de herefter kan tale om, om Far kan komme.

Familierettens begrundelse og resultat

Retten lægger efter parternes forklaringer til grund, at Far fik kontakt med Barn i
sommeren 2018, og at det løbende samvær herefter er op-trappet med bistand af
Familieretshuset, hvor parterne i november 2019 indgik aftale om
weekendsamvær.

Det lægges endvidere til grund, at der i perioden fra februar 2020 har været flere
fuldbyrdelsessager i Familieretten, senest i juni 2021, samt at parterne fort-sat er i
en proces i Familieretshuset omkring etablering af feriesamvær.

Far har i sin ansøgning om del i forældremyndigheden bl.a. op-lyst, at han
opfatter graden af konflikt med bopælsforælderen som meget høj, samt at der i
det forudgående halve år har været konflikter i en så høj grad, at der har påvirket
barnets trivsel.

Retten kan ikke efter bevisførelsen, herunder partsforklaringerne, lægge til grund,
at samarbejdet, herunder parternes tiltro til hinanden og evne til på egen hånd at
løse situationer omhandlende Barn, er blevet forbedret væsentligt.

Herefter og henset til Barns alder og hendes behov for ro og stabilitet er det
betænkeligt at træffe bestemmelse om fælles forældremyndighed. Retten finder
således ikke, at det jf. forældreansvarslovens § 4, 1. pkt, er bedst for Barn, at Far
får del i forældremyndigheden over hende. Det forhold, at Familieretten i
forbindelse med fuldbyrdelsessagerne flere gange har fundet Mors manglende
udlevering til samvær uberettiget, kan ikke føre til andet resultat.

Mors påstand om frifindelse tages til følge.

THI KENDES FOR RET:



/

7

Mor frifindes.

Ingen af parterne betaler sagsomkostninger til den anden part eller til statskas-
sen.



/

 




/